《庚子正月吴子往见过同访高存之于漆湖》
明代·归子慕

令节思故人，流光惧蹉跎。
心在隰桑篇，三复当如何。
忽闻叩门隰，良友远见过。
携我访同志，诘朝鼓轻艖。
情殷无遥路，信宿逾关河。
依然漆湖上，春山渺晴波。
主人愉愉如，兼以风日和。
风和卷帘坐，开尊鸟来歌。
忘饮饮更适，不觉芳颜酡。
阶前山茶花，落英何其多。

作者简介：归子慕（1563～1606）字季思，号陶庵，学者称清远先生，南直隶苏州府昆山（今属江苏）人。生于明世宗嘉靖四十二年，卒于明神宗万历三十四年，年四十四岁。散文大家归有光第五子。归有光有六子，子慕为归有光五十八岁时所生，幼有文行，清真静好，万历十九年（1591）举人。再试礼部不第，屏居江村，与无锡高攀龙、嘉善吴志远最友善。所居陶庵，槿墙茅屋，诗歌以为乐。卒后，巡按御史祁彪佳请于朝，赠翰林待诏 [2] 。子慕著有《陶园集》四卷，《明史艺文志》传于世。